Η νέα πρόκληση: Κτίρια σχεδόν μηδενικής κατανάλωσης ενέργειας
Creators: name: Απταλίδου, Φωτεινή Βασιλείου
Publisher: name: Aristotle University of Thessaloniki
Year: 2019
Subjects: Κτίρια σχεδόν μηδενικής κατανάλωσης
Εξοικονόμηση ενέργειας
Βιοκλιματικός σχεδιασμός
nearly Zero-Energy Building
energy saving
bioclimatic design

description: Όπως προκύπτει από στοιχεία του ΟΗΕ, μέχρι το 2030, οι αστικές περιοχές αναμένεται να φιλοξενήσουν το 60% των ανθρώπων παγκοσμίως, ενώ ένας στους τρεις ανθρώπους θα ζει σε πόλεις με τουλάχιστον μισό εκατομμύριο κατοίκους. Επομένως οι αστικές περιοχές συμβάλλουν σημαντικά στην κατανάλωση ενέργειας και τις εκπομπές αερίων θερμοκηπίου της ΕΕ, οι οποίες έχουν τεράστιο αντίκτυπο στην αλλαγή του κλίματος. Ο κτιριακός τομέας αποτελεί το επίκεντρο των νομοθετικών πλαισίων της ΕΕ, διότι είναι ο τομέας που αφενός ευθύνεται για μεγάλο ποσοστό σπατάλης ενέργειας, αφετέρου έχει τις μεγαλύτερες δυνατότητες βελτίωσης της ενεργειακής κρίσης. Η ενεργειακή μετάβαση αποτελεί μία αναγκαιότητα που απορρέει από την αναγνώριση του φαινόμενου της κλιματικής αλλαγής και από τις δεσμεύσεις της Ελλάδας, απέναντι στις Ευρωπαϊκές οδηγίες και τη Συμφωνία των Παρισίων, για την αντιμετώπιση του φαινομένου. Τα τελευταία χρόνια η Ευρωπαϊκή Ένωση (Ε.Ε.) ενθαρρύνει την ορθολογική χρήση της ενέργειας για θέρμανση και κλιματισμό με τη θέσπιση νέων νόμων και πιο αυστηρών προδιαγραφών. Με τη βελτιωμένη θερμομόνωση των κτιρίων, τον βιοκλιματικό σχεδιασμό, τα παθητικά και ενεργητικά ηλιακά συστήματα, τον φυσικό δροσισμό, τη χρήση πιο αποδοτικών συστημάτων θέρμανσης και κλιματισμού, την εφαρμογή προηγμένων μεθόδων ελέγχου των συστημάτων, την σωστή και σε τακτά διαστήματα συντήρηση και την αλλαγή της συμπεριφοράς των χρηστών, μπορεί να εξοικονομηθούν σημαντικά ποσά ενέργειας. H βελτίωση της ενεργειακής απόδοσης, έχει σκοπό μεταξύ άλλων και την ενίσχυση της ασφάλειας του ενεργειακού εφοδιασμού, την αύξηση της ανταγωνιστικότητας και την αειφόρο ανάπτυξη/προστασία του περιβάλλοντος. Η αναδιατύπωση των ευρωπαϊκών οδηγιών, ιδίως της οδηγίας για την ενεργειακή απόδοση των κτιρίων και της οδηγίας για την ενεργειακή απόδοση, προσφέρει μια μοναδική ευκαιρία να προχωρήσουμε προς τη μείωση της κατανάλωσης ενέργειας και την ενίσχυση της χρήσης ανανεώσιμων πηγών ενέργειας. Τα κτίρια σχεδόν μηδενικής ενέργειας (nZEBs) αντιπροσωπεύουν τη ραχοκοκαλιά για την επίτευξη φιλόδοξων ευρωπαϊκών στόχων όσον αφορά την ενεργειακή απόδοση και τη μείωση των εκπομπών CO2. Ο στόχος αυτός ενθαρρύνει την υιοθέτηση καινοτόμων επιχειρηματικών μοντέλων καθώς και την τεχνολογική ανάπτυξη στον οικοδομικό τομέα, με στόχο τη μείωση της ενεργειακής ζήτησης και την αξιοποίηση των τοπικών ανανεώσιμων πηγών ενέργειας. Σκοπός της παρούσας διπλωματικής εργασίας είναι να παρουσιάσει την κατάσταση που επικρατεί στην Ευρώπη και στην χώρα μας στον τομέα του σχεδιασμού κτιρίων σχεδόν μηδενικής ενεργειακής κατανάλωσης (nearlyZero-Energy Building – nZEB), μέσω του θεσμικού και νομικού πλαισίου καθώς και των παραγόντων που επηρεάζουν την εφαρμογή του. Για την επίτευξη του στόχου της διπλωματικής έγινε βιβλιογραφική έρευνα με παραδείγματα μελέτης από χώρες της Ευρωπαϊκής Ένωσης. Δομή εργασίας: Η παρούσα εργασία αποτελείται από εννέα κεφάλαια: Στο πρώτο κεφάλαιο αποτυπώνεται το ενεργειακό πρόβλημα και οι περιβαλλοντικές επιπτώσεις από την κατανάλωση ενέργειας. Στο δεύτερο κεφάλαιο γίνεται αναφορά στην Ενεργειακή στρατηγική της Ευρωπαϊκής Ένωσης και στις πέντε αλληλένδετες διαστάσεις αυτής. Επίσης αναφέρεται το Ευρωπαϊκό και Εθνικό Σχέδιο για την Ενέργεια και το Κλίμα Στο τρίτο κεφάλαιο παρουσιάζεται το νομοθετικό πλαίσιο που ισχύει σε Ευρωπαϊκό επίπεδο καθώς και η εναρμόνισή του σε εθνικό επίπεδο, στην κατεύθυνση της ενεργειακής απόδοση και των ΑΠΕ Στο τέταρτο κεφάλαιο αναφέρεται στην Ευρωπαϊκή &amp; εθνική νομοθεσία σχετικά με τα κτίρια σχεδόν μηδενικής κατανάλωσης καθώς και η πρόοδος των κρατών μελών ως προς την επίτευξη των στόχων που θέτει η Ευρωπαϊκή Οδηγία . Στο πέμπτο κεφάλαιο παρουσιάζονται τα Εθνικά Σχέδιο Δράσης της Ελλάδος για την Ενεργειακή Απόδοση καθώς και το Εθνικό Σχέδιο για την αύξηση του αριθμού των κτιρίων με σχεδόν μηδενική κατανάλωση ενέργειας, όπως ορίζει το άρθρο 9 της Οδηγίας 2010/31/ΕΕ. Επίσης παρουσιάζεται η υφιστάμενη κατάσταση του κτιριακού αποθέματος της χώρας μας. Στο έκτο κεφάλαιο παρουσιάζονται πολιτικές και μέτρα για τη βελτίωση της ενεργειακής απόδοσης των κτιρίων στην Ελλάδα Στο έβδομο κεφάλαιο παρουσιάζονται τα βασικά βήματα και αρχές σχεδιασμού κτιρίων σχεδόν μηδενικής κατανάλωσης ενέργειας καθώς και η εφαρμογή συστημάτων Εξοικονόμησης ενέργειας Στο όγδοο κεφάλαιο παρουσιάζονται υποδειγματικά κτίρια ΚΣΜΚΕ από τον διεθνή και Ελληνικό χώρο Στο ένατο κεφάλαιο παρουσιάζονται τα συμπεράσματα, οι παράγοντες που επηρεάζουν ή δυσκολεύουν την εφαρμογή του θεσμικού πλαισίου .
description: According to UN, by 2030, urban areas are expected to host 60% of the world's population, and one in three people will live in cities with at least half a million inhabitants. Urban areas therefore contribute significantly to EU energy consumption and greenhouse gas emissions, which have a huge impact on climate change. The building sector is at the heart of the EU's legislative framework, because it is a sector responsible for a large amount of energy waste and on the same time it has the greatest potential for improving the energy crisis. The energy transition is a necessity deriving from the recognition of the phenomenon of climate change and of the commitments of Greece to the European directives and to the Paris Agreement, to address this phenomenon. In recent years the European Union (EU) has encouraged the rational use of energy for heating and cooling by introducing new laws and more rigorous standards. With the improved thermal insulation of buildings, bioclimatic design, passive and active solar systems, natural cooling, the use of more efficient heating and cooling systems, the application of advanced system control methods, proper and regular maintenance and with the change of the user’s behaviour, significant amounts of energy can be saved. The improvement of energy efficiency aims also at enhancing the security of energy supply, increasing the competitiveness and sustainable development and protecting the environment. The recasting of European directives, in particular the Energy Performance of Buildings Directive and the Energy Efficiency Directive, offers a unique opportunity to move towards reducing energy consumption and increasing the use of renewable energy sources. Nearly Zero-Energy Buildings (nZEBs) represent the backbone for achieving these ambitious European targets on energy efficiency and CO2 reduction. This objective encourages the adoption of innovative business models as well as technological developments in the building sector with the aim of reducing energy demand and exploiting the local renewable energy sources. The purpose of this thesis is to present the situation in Europe and our country in the field of nearly zero-energy building (nZEB), through the institutional and legal framework, as well as the factors affecting its implementation. In order to achieve the aim of this thesis, a literature study was carried out with examples of study from countries of the European Union. Thesis Structure: This paper consists of nine chapters: • The first chapter highlights the energy problem and the environmental impact of energy consumption. • The second chapter refers to the Energy Strategy of the European Union and its five interrelated dimensions. It also refers to the European and National Plan for Energy and Climate.• The third chapter presents the legislative framework implemented at European level, as well as its harmonization at the national level in the direction of energy efficiency and RES. • The fourth chapter refers to the European and National legislation on nearly Zero-Energy Building (nZEB) and to the current progress made by the Member States towards achieving the objectives set by the European Directive. • The fifth chapter presents the Greek National Plan on Energy Efficiency and the National Plan on the increase of the number of nearly Zero-Energy Buildings (nZEB), as required by the Article 9 of 2010/31 / EU Directive. We also present the current state of our national building stock. • The sixth chapter presentspresents policies and measures for improving the energy efficiency of buildings in Greece. These measures will help the decision-making process leading to the conversion of existing buildings to nearly Zero-Energy Building (nZEB). • The seventh eighth chapter presents the basic steps and principles of nearly Zero-Energy Building (nZEB) design and the way energy reduction systems are implemented. • In the eighth chapter, exemplary nZEB buildings from the international and Greek area are presented. • The ninth chapter summarizes the conclusions on the factors that affect or make difficult the implementation of this institutional framework.